Խոան Սեբաստիան

**Խոսե Մանուել Ֆիգերոա Ֆիգերոա** (), հայտնի է որպես **Խոան Սեբաստիան** (, (), ), մեքսիկացի երգիչ, երգահան։ Գրել է ավելի քան 1000 երգ, այդ թվում երգեր Վիսենտե Ֆերնանդեսի, Պեպե Ագիլարի, Ռոսիո Դուրկալի համար։ Նրա երաժշտությունը լատինական փոփի, ռանչերայի և գրուպերայի խառնուրդ է։ Յոթ անգամ արժանացել է Լատինական Գրեմմի մրցանակի, հինգ անգամ՝ Գրեմմի մրցանակի։ Գրեմմիի պատմության մեջ ամենաշատ գրեմմի մրցանակ ունեցող մեքսիկացի երաժիշտն է։

Հանդես է եկել նաև որպես դերասան։ Դերասանական դեբյուտը կայացել է 1996 թվականին մեքսիկական «Tú y Yo» (Դուք և ես) հեռուստասերիալում, որտեղ նրա խաղընկերն է եղել նախկին կինը և որդու՝ Խուլիանի մայրը՝ Մարիբել Գուարդիան։ Մահացել է 64 տարեկան հասակում՝ ոսկորի քաղցկեղից։ ԱՄՆ-ում Սեբաստիանն ունեցել է երկու թիվ 1 ալբոմները Billboard Top Latin Album-ում և յոթ լավագույն երգերը Hot Latin Song-ում։

## Կենսագրություն
Սեբաստիանը ծնվել է Գեռերո նահանգի Խուլիանտլա քաղաքում։ Երաժշտություն գրել սկսել է յոթ տարեկան հասակից։ Ութ տարեկան էր, երբ մայրը նրան տարավ Գուանախուատոյի դպրոցներից մեկը, որտեղ սովորելուց երեք տարի հետո նա վերադարձավ հայրենի քաղաք։ 14 տարեկան հասակում հայրը Սեբաստիանին ուղարկում է Մորելոսի մենաստաններից մեկը, որտեղ նա գտնվում է հայր Դավիթ Սալգադոյի խնամքի ներքո, սովորում է Conciliar de San José սեմինարիայում, սակայն գիտակցում է, որ ուզում է իր կարիերան շարունակել որպես երաժիշտ և հեռանում է սեմինարիայից՝ իրեն նվիրելով երաժշտությանը։

## Երաժշտական գործունեություն
Նախքան երաժշտական կարիերան սկսելը, Սեբաստիանը Օաստեպեկի առողջարանում եղել է վարչական աշխատող, որտեղ երգում էր ինտերկոմով։ 1968 թվականին Սեբաստիանը հանդիպում է մեքսիկացի դերասանուհի Անխելիկա Մարիային, ով խնդրում է, որ Սեբաստիանը երգի իր համար և խորհուրդ տալիս նրան ձայնագրելու երգերը և դրանք հանձնելու երաժշտական պրոդյուսեր Էդուարդո Մագալանեսին, չնայած Սեբաստիանին չի հաջողվում նրան երբևէ հանդիպել։ Մեխիկո տեղափոխվելով՝ Սեբաստիանը Discos Capitals ձայնագրման ստուդիային խնդրում է լսելու և ձայնագրելու իր երգերը։ 1974 թվականին նա ձայնագրում է իր առաջին «Pedro Parrandas» ալբոմը և հանրությունից դրական արձագանք է ստանում։

1977 թվականին Սեբաստիանը թողնում է իր օրինական անունը՝ Խոսե Մանուել Ֆիգերոան և, ի պատիվ Սան Սեբաստիանի, որտեղ նա նախկինում աշխատել էր, վերցնում Խուան Սեբաստիան գեղարվեստական անունը։ Նույն տարում նա պայմանագիր է կնքում «Musart» ձայնագրման ստուդիայի հետ։ 2000 թվականին Սեբաստիանը թողարկում է «Secreto de Amor»: Ալբոմն ու ալբոմի վերնագիր երգն արժանացել են Premio Lo Nuestro 2001 մրցանակին։

2006 թվականին բեղուն երաժշտական գործունեության համար Սեբաստիանն արժանանում է Billboard* Latin Music Hall of Fame-ի։ Կոմպոզիտորների, հեղինակների ու հրատարակիչների ամերիկյան ընկերության կողմից երեք անգամ արժանացել է «Տարվա երգահան» կոչմանը և 2007 թվականին պարգևատրվել Golden Note Award մրցանակով։

== Անձնական կյանք ==
Սեբաստիանը ութ երեխա է ունեցել հինգ տարբեր կանանցից։ Նրանք են՝ Խոսե Մանուել Գիգուերոա (երգիչ, կոմպոզիտոր), Խուան Սեբաստիան Ֆիգուերոա-Գոնսալեզ, Տրիգո դե Խեսուս Ֆիգուերոա-Գոնսալես (երեք երեխա ունեցել է առաջին կնոջից՝ Տերեսա Գոնսալեսից), Սարելեա Ֆիգուերոա-Օկամպո, Մարկոս Խուլիան Ֆիգուերոա-Ֆերնանդես (Մարիբել Գուարդիայի որդին), Խոանա Մարսելիա Ֆիգուերոա-Էսպին, Խուլիանա Խոերի Ֆիգուերոա-Ալոնսո և Դ՛Յավե Ֆիգուերոա-Էսպին։ Նրա երկրորդ որդուն՝ Տրիգոյին, գլխից կրակել են Խոան Սեբաստաիանի 2006 թվականի օգոստոսի 27-ի Տեխասի համերգի ժամանակ։ Տրիգոն փորձում էր վերահսկել համերգը շոուի ընթացքում։ Նրան տեղափոխում են ՄքԱլեն բժշկական կենտրոոն, սակայն նրա կյանքը փրկել չի հաջողվում։

2010 թվականի հունիսի12-ին Խուան Սեբաստիան կրտսերին Կուերնավակայում կրակում և սպանում են, երբ նա ընկերների հետ ժամանում է գիշերային ակումբ և նրանց հրաժարվում են ներս թողնել։ Երգիչը հայտնում է, որ որդու մահը կապ չունի մեքսիկական նարկոկարտելների հետ։

== Հիվանդություն, մահ ==
1999 թվականին Սեբաստիանի մոտ ախտորոշվում է ոսկորի քաղցկեղ։ Նա բուժում է ստանում, սակայն 2007 թվականին հիվանդությունը կրկին գլուխ է բարձրացնում։ 2012 թվականի հուլիսի 26-ին համերգի ժամանակ նա հայտարարում է, որ հիվանությունը կրկին վերադարձել է։ 2014 թվականին [[Սակատեկաս (քաղաք)|Սակատեկասում]] համերգի ժամանակ ՍԵբաստիանը հայտարարում է, որ քաղցկեղի դեմ պայքարում է չորրորդ անգամ։

Մահից շաբաթներ առաջ նա լրատվամիջոցների համար հաստատել է, որ հոսպիտալացվել է և ենթարկվել քաղցկեղի բուժման բժիշկների հսկողության ներքո։ Խուան Սեբաստիանը մահացել է 64 տարեկան հասակում Կրուս դե լա Սիեռա ռանչոյում ոսկորի քաղցկեղից։

Թաղված է Խուլիանտլայի գերեզմանատանը, որդու՝ Տրիգոյի շիրիմին կից։

== Սկավառակագրություն ==
Երաժշտական գործունեության ընթացքում Սեբաստիանը ձայնագրել է հետևյալ [[երաժշտական ալբոմ]]ները

=== Երաժշտական ալբոմներ ===
<div style="-moz-column-count:2; -webkit-column-count:2; column-count:2;">
* Mi Mujer(1975)
* Y Las Mariposas (1977)
* Rumores (1985)
* Oiga (1987)
* Mascarada (1988)
* Norteño (1989)
* Bandido De Amores (1995)
* Norteño Vol. 2 (1995)
* El Peor De Tus Antojos (1995)
* Con Mariachi (1996)
* Tu Y Yo (1996)
* Gracias Por Tanto Amor (1998)
* Rey Del Jaripeo (1999)
* Nostalgia Y Recuerdos (2000)
* Secreto De Amor (2000)
* Cariño Como Tu (2001)
* Con Mariachi Vargas De Tecalitlan (2001)
* Afortunado (2002)
* Lo Dijo el Corazón (2002)
* Mujeres Bonitas (2004)
* Que Amarren a Cupido (2004)
* Inventario]]* (2005) 
* Canta Para Ti (2006)
* De Relajo y Pa Bailar (2006)
* Mas Alla Del Sol (2006)
* No Es De Madera (2007)
* Pegadito al Corazón (2009)
* Huevos Rancheros (2011)
* Un Lujo (2012)
* 13 Celebrando El 13 (2013)


## Մրցանակներ, անվանակարգեր

## Ծանոթագրություններ

## Արտաքին հղումներ
* www.joansebastian.com Պաշտոնական կայք
* 
* Սկավառակագրություն Starpulse.com կայքում  
* Կենսագրական Chalino.com կայքում 
* Խոանի առցանց հիշատակի կայք

Կատեգորիա:«Գրեմմի» մրցանակի դափնեկիրներ
Կատեգորիա:Մեքսիկացի դերասաններ
Կատեգորիա:Մեքսիկացի երգահաններ
Կատեգորիա:Մեքսիկացի երգիչներ